Nengmjonas

Nengmjonas (), Šiaurės Korėjoje rengmjonas (), išvertus reiškia „šalti lakštiniai“ – tradicinis korėjietiškas patiekalas. Jam naudojami virti atšaldyti lakštiniai (dažniausiai iš grikių miltų, bet kartais naudojami ir kviečių miltai, bulvių ar saldžiųjų bulvių, puerarijos krakmolas, gilių miltai ir pan.), kurie patiekiami šalti kartu su įvairiais pagardais, pagardinami actu, garstyčių aliejumi, cukrumi.

 Šiaurės Korėjos rengmjonas 

Šis patiekalas susiformavo šiaurinėje Korėjos pusiasalio dalyje Džosono dinastijos laikais (XV–XIX a.). 1849 m. korėjietiškame tekste jis detaliau aprašomas kaip žiemą valgomi iš grikių gaminami lakštiniai, ant kurių uždedama ridikų ir Pekino kopūstų kimči, kiaulienos gabalėlių, daržovių, gardinamas sezamo aliejumi ir sojų padažu“韓国の麺類 その2 冷麺の歴史”. KBS WORLD. 韓国放送公社 (KBS) (2008年7月1日).. Tuo metu tai buvo žiemos patiekalas, valgomas šiltuose namuose sėdint ant ondolio.

Šiaurės Korėjoje, kuri yra šio patiekalo tėvynė, nengmjonas išlaikė didelę svarbą kasdieniniame gyvenime. Ilgi lakštiniai simbolizuoja ilgą gyvenimą, mėgstami valgyti prieš Naujuosius metus taip linkint laimės. Dalinimasis patiekalu su šeima ir draugais kuria stipresnius ryšius. Šis patiekalas buvo valgomas ypatingomis progomis, pavyzdžiui per vestuves, tačiau dabar yra tapęs kasdieniniu maistu. Pchenjane yra specializuotų šio patiekalo restoranų. Pats žymiausias iš jų yra Okryugwan (옥류관), kurį 2000 m. savo vizito metu aplankė Pietų Korėjos prezidentas Kim Dedžongas. 2008 m. balandžio 15 d. jis atidarytas po rekonstrukcijos, minint Kim Ilsongo gimtadienį平壌支局 (2008年4月18日). “玉流館がリニューアル 15日から営業再開”. 朝鮮新報 (東京・東日暮里: 朝鮮新報).. 

Šiaurės Korėjoje nengmjonas būna dviejų rūšių. Skystasis nengmjonas (), kilęs iš Pchenjano, ruošiamas užpylus virtus lakštinius jautienos, vištienos, fazano sultiniu, arba dongčimi (atskiestu kimči). Maišytasis nengmjonas (), kilęs iš Hamhungo, patiekiamas be sultinio, su įvairiais pagardais (kimči, daržovėmis, virtais kiaušiniais, aštriu padažu gočudžangu ir pan.), ir valgant sumaišomas. Pastarasis gali būti tiekiamas su žalia žuvimi, įvairiomis kimči rūšimis.

Dėl savo svarbos Šiaurės korėjiečių gyvenime, 2022 m. UNESCO buvo pripažintas kaip nematerialusis pasaulio paveldasPyongyang Raengmyon custom.

 Įvairovė 
Iki XIX a. vidurio žinotas tik šiaurinėje Korėjos dalyje, kartu su korėjiečiais migrantais patiekalas išplito ir į kitus regionus. Jau XIX a. jį pradėjo valgyti Kinijos korėjiečiai, XX a. II pusėje išpopuliarėjo ir Pietų Korėjoje „냉면“ [Naengmyeon]. Doosan Encyclopedia., Japonijoje.

Pietų Korėjoje nengmjonu garsėja Džindžu miestas. Vietinis variantas Džindžu nengmjonas () valgomas skystas, gardintas smulkinta kiaušiniene ir blyneliais su jautiena. Busane dominuoja kvietiniai lakštiniai (). Korėjoje gyvenantys kinai mėgsta pasigardinti patiekalą žemės riešutų padažu ir garstyčiomis. Tai – vadinamasis kiniškas nengmjonas ()“中国冷麺食べ歩き！【２００６年】”. ソウルナビ (2006年8月22日). 2021年10月2日閲覧。.

Šiaurės Rytų Kinijoje šie lakštiniai vadinami korėjietišku nengmjonu () ir yra gardinami kiniškomis vaistažolėmis“吉林省 グルメ”. 人民中国. 2021年10月1日閲覧。. Ypač šiuo patiekalu garsėja Jandzi miestas. Šiaurės Japonijoje korėjiečių imigrantų atneštas patiekalo variantas žinomas kaip Moriokos nengmjonas (). Jam būdingas maišytas jautienos ir vištienos sultinys, gardinimas šiitake grybais. Kiūšiū mėgstamas Beppu nengmjonas () tiekiamas su žuvies sultiniu.

 Kitos pasaulio paveldu pripažintos sriubų tradicijos 
 Barščiai ()
 Džumu sriuba ()
 Tom jam sriuba ()
 Išnašos 

Kategorija:Korėjietiška virtuvė
Kategorija:Rytų Azijos lakštiniai
Kategorija:Nematerialusis pasaulio paveldo sąrašas